寄晁恭道鄭德成二漕
作者：呂本中
朝代：宋

paragraphs: 二年住閩中，不識建溪茶。
處處得殘杯，顧未愜齒牙。
饑腸擁滯氣，病眼增昏花。
故人持節來，憐我病有加。
會當餉絕品，不但分新芽。
蒼壁月墮曉，寶胯金披沙。
一洗肝肺凈，兀坐如還家。
陰雨又不解，天氣復未佳。
持詩寄兩公，請爲交舊時。
便續北苑譜，即日定等差。